ऐसा इसलिए संभव है, क्योंकि बच्चों को अपने शरीर से जन्म दिए बगैर भी मातृत्व को अनुभव करना, बच्चों का पालन-पोषण करना और उनसे प्यार करना महसूस किया जा सकता है। जैसे किसी पशु और पेड़-पौधे को भी हम प्यार करते हैं। मातृत्व की भावनाओं को प्रगट करने के लिए बच्चे को पैदा करना ही एकमात्र रास्ता नहीं है। हाँ, यह सच है कि गर्भधारण करने, बच्चे को अपने पेट में पालने, कई-कई रातों को नहीं सोने और उस दर्द को, उस शारीरिक अवस्था, भावना और मानसिक मजबूती को मैं नहीं जानती। मैं भावनाओं की उन भारी-भरकम जटिलताओं को नहीं जानती, जिनमें अभिभावक हर दिन जीते हैं। माँ-बाप अपने बच्चे को जिस तरह से पाल-पोसकर बड़ा करते हैं, उसके प्रति मेरे मन में बहुत ज्यादा आदर है। मैं कइयों को जानती हूँ, मैंने ऐसा नहीं किया लेकिन मैं सब को सम्मान से देखती हूँ। लेकिन, मुद्दा यह है कि मैंने अपने लिए ऐसा करना नहीं चुना है।